PATVIRTINTA

Molėtų rajono savivaldybės tarybos 2023 m. kovo d. sprendimu Nr.

VIEŠOJI ĮSTAIGA MOLĖTŲ RAJONO GREITOSIOS MEDICINOS PAGALBOS CENTRAS

2022 METŲ VEIKLOS ATASKAITA

Informacija apie GMPC veiklą įgyvendinant jos įstatuose nustatytos veiklos tikslus

Viešoji įstaiga Molėtų rajono greitosios medicinos pagalbos centras įsteigtas 2006 m. rugsėjo 21 d., Molėtų rajono savivaldybės tarybos sprendimu 2006 09 21 Nr. B1-110.

Viešoji įstaiga Molėtų rajono greitosios medicinos pagalbos centras (toliau Įstaiga) yra Lietuvos nacionalinės sveikatos sistemos (LNSS) Molėtų rajono savivaldybės viešoji asmens sveikatos priežiūros ne pelno siekianti įstaiga, teikianti asmens sveikatos priežiūros – greitosios medicinos pagalbos paslaugas pagal sutartį su užsakovu Panevėžio TLK, bei licencijuojamas visuomenės sveikatos priežiūros paslaugas – privalomuosius pirmosios pagalbos mokymus.

Įstaiga savo veikloje vadovaujasi Lietuvos Respublikos Konstitucija, Civiliniu kodeksu, Sveikatos priežiūros įstaigų, Sveikatos sistemos, Viešųjų įstaigų, Sveikatos draudimo, Lietuvos Respublikos Darbo kodeksu, Lietuvos Respublikos įstatymais, Lietuvos Respublikos Sveikatos apsaugos ministro įsakymais, Vyriausybės nutarimais, įstaigos steigėjo - dalininko sprendimais ir vidiniais įstaigos norminiais teisės aktais, vadovo įsakymais ir įstatais.

Įstaiga yra pelno nesiekiantis ribotos civilinės atsakomybės viešasis juridinis asmuo, turintis ūkinį, finansinį, organizacinį ir teisinį savarankiškumą, savo antspaudą, sąskaitas bankuose.

Įstaiga vykdo licencijuotą veiklą. Licencija Įstaigai išduota Valstybinės Akreditavimo Sveikatos Priežiūros Veiklai Tarnybos prie Sveikatos Apsaugos Ministerijos 2006-12-12 Nr.3050 bendrajai asmens sveikatos priežiūrai - greitosios medicinos pagalbos paslaugai teikti.

Įstaigos steigėjas ir vienintelis dalininkas yra Molėtų rajono savivaldybė.

VšĮ Molėtų rajono greitosios medicinos pagalbos centro buveinė – Lietuvos Respublika, Molėtai, Graužinių g. 13.

Identifikavimo kodas: 300618925.

Įstaiga nėra registruota Pridėtinės vertės mokesčio mokėtojų registre.

Įstaiga įregistruota 2006 m. lapkričio 24 d. Valstybės įmonė registrų centras.

Įstaigos finansiniai metai sutampa su kalendoriniais.

Įstaigos veiklos laikotarpis – neribotas.

Pagrindinis Įstaigos veiklos tikslas teikti bendrąją asmens sveikatos priežiūros - greitosios medicinos pagalbos paslaugą.

Pagrindiniai Įstaigos veiklos uždaviniai – operatyviai, saugiai organizuoti ir kokybiškai teikti būtinąją medicinos pagalbą įvykio vietoje nelaimingų atsitikimų atvejais, esant gyvybei grėsmingoms, pavojingoms ir kritinėms būklėms, sergantiems ūminėmis ligomis arba sužeistiems asmenims, bei esant kitoms indikacijoms, atsakinga už skubų ir saugų pacientų nugabenimą į stacionarinę asmens sveikatos priežiūros įstaigą, arba pataria kreiptis į ambulatorinę asmens sveikatos priežiūros įstaigą.

Įstaiga greitosios medicinos pagalbos paslaugą teikia Molėtų rajono teritorijoje, bei susidarius atitinkamoms aplinkybėms – bet kurioje teritorijoje, kurią aptarnauja Vilniaus GMPS centrinė dispečerinės tarnyba.

Greitosios medicinos pagalbos paslaugos per 2022 metus:

|  |  |  |  |  |  |
| --- | --- | --- | --- | --- | --- |
| Pavadinimas | Iš viso | Nelaimingų atsitikimų | Ūmių  Susirgimų, ir būklių | Gimdyvių pervežimai | Ligonių pervežimai |
| Kreipėsi iš viso | 4327 | 590 | 2271 | 19 | 1208 |
| Atsakyta dėl iškvietimo nepagrįstumo | 0 |  |  |  |  |
| Atsisakė (arba brigada atšaukta) | 147 |  |  |  |  |
| Išvykimų skaičius | 4180 |  |  |  |  |
| Be rezultatų | 111 |  |  |  |  |
| Asmenų kuriems suteikta medicinos pagalba, skaičius iš viso, | 4069 |  |  | 19 | 1189 |
| Vyrų | 2082 |  |  |  |  |
| moterų | 1987 |  |  | 19 |  |
| 0-18 m. vaikų | 168 |  |  |  |  |
| Kaimo gyventojų | 2453 |  |  |  |  |

Siekdama savo tikslų Įstaiga verčiasi įstatymu nedraudžiama šių rūšių ūkine komercine veikla:

- Žmonių sveikatos priežiūros veikla;

- Greitosios medicinos pagalbos veikla;

- Kita žmonių sveikatos priežiūros veikla;

- Pacientų sveikatos priežiūros sąlygas gerinančia veikla;

- Konferencijų, seminarų, tobulinimosi kursų organizavimu;

- Kita įstatymais neuždrausta ir planuojama vykdyti veikla.

-Įstatymų nustatytais atvejais Įstaiga imasi tam tikros rūšies licencijuojamos veiklos – privalomuoju pirmosios pagalbos mokymu, gavusi įstatymų nustatyta tvarka 2010 05 10 išduotą licenciją Nr.VSL – 239.

Įstaigos dalininko - Molėtų rajono savivaldybės įnašo vertė metų pradžioje ir pabaigoje 1448,10 Eur.

Veiklos kryptys

1. Įgyvendinti greitosios medicinos pagalbos koncepcijoje apibrėžtus uždavinius, užtikrinant greitosios medicinos pagalbos paslaugų teikimą pagal Europos Sąjungos standartus, naudojant technologijas klasterių veiklos efektyvumui gerinti, skiriant reikiamą dėmesį greitosios medicinos pagalbos veiklai esant ir karantino, bei ekstremalių situacijų sąlygomis.

2. Suderinti visuomenės, savivaldos ir valstybės lūkesčius, bei galimybes, patenkinant pacientų poreikius, teikiant prieinamas, saugias, kokybiškas ir operatyvias paslaugas – ne mažiau 80% I kategorijos skubių iškvietimų aptarnauti: mieste iki 15 min., kaime iki 25 min..

3. Racionaliai ir efektyviai panaudoti visus – finansinius, personalo išteklius gerinant greitosios medicinos pagalbos paslaugų kokybę, operatyvumą ir prieinamumą.

4. Užtikrinti operatyvų ir kokybišką greitosios medicinos pagalbos tarnybos valdymą karantino, ekstremalių situacijų atvejais.

5. Kelti GMP darbuotojų kvalifikaciją, diegiant pažangiausias technologijas, apmokant darbuotojus dirbti komandoje modernia, nauja medicinine įranga, informacinėmis technologijomis, tenkinant dabarties ir ateities poreikius.

6. Saugus ir savalaikis pacientų transportavimas į atitinkamą stacionarinę asmens sveikatos priežiūros įstaigą, kai pervežimo metu būtina stebėti paciento sveikatos būklę ir teikti med. pagalbą užtikrinant gyvybines funkcijas.

7. Visuomenės mokymas privalomų pirmos medicininės pagalbos teikimo klausimais.

8. Gerinti veiklos koordinavimą tarp GMP ir kitų ASPĮ, keistis informacija.

GMP tarnybos pagrindiniai uždaviniai

Per 2022 ataskaitinius metus Įstaiga savo veikloje stengėsi įgyvendinti užsibrėžtus tikslus ir uždavinius – operatyviai, saugiai ir kokybiškai teikė būtinąją medicinos pagalbą ūmiai susirgusiems arba sužeistiems asmenims įvykio vietoje, esant indikacijoms skubiai juos gabeno į stacionarinę asmens sveikatos priežiūros įstaigą, lydint kvalifikuotam medicinos personalui, naudojant pažangiausias technologijas, modernią medicininę įrangą, apsaugos priemones, o nesant indikacijų, patardavo pacientams kreiptis į ambulatorinę asmens sveikatos priežiūros įstaigą, pas šeimos gydytoją. Įstaigoje 2022 metais nuolat budėjo dvi brigados, susidarius ekstremaliai situacijai – trys ar net keturios brigados.

Uždavinių įgyvendinimo vertinimo rodikliai

Sveikatos apsaugos kokybė yra kompleksinė sąvoka, sujungianti struktūrinius ir organizacinius sveikatos priežiūros aspektus - prieinamumą, profesionalų ir produktyvų išteklių naudojimą, gerus pacientų sveikatos rezultatus, pacientų gerovę ir pasitenkinimą medicinos – greitosios medicinos pagalbos teikiamomis paslaugomis.

Svarbiausias sveikatos priežiūros aspektas yra paciento poreikių ir lūkesčių patenkinimas. Pacientų pasitenkinimas suteiktomis paslaugomis yra vienas iš svarbiausių sveikatos paslaugų kokybės rodiklių. Per 2022 metus Įstaiga gavo 27 padėkas už kokybiškai suteiktas greitosios medicinos pagalbos paslaugas, išgelbėtas gyvybes ir negavo nei vieno pagrįsto skundo.

Svarbūs kriterijai, vertinant sveikatos paslaugų prieinamumą, yra paslaugos laukimo laikas, t.y. laikas nuo iškvietimo užregistravimo iki atvykimo pas pacientą, procedūrų atlikimo operatyvumas, saugumas, kokybė, darbuotojų empatija, dėmesys bendraujant su pacientu, jų artimaisiais, atidumas, suprantamai suteikta informacija apie ligos ypatumus, jo negalavimų ar ligos nustatymas bei kvalifikuota skubi pagalba.

Siekiant gerinti paslaugų kokybę GMPC kasmet atlieka pacientų ir jų artimųjų anketinę apklausą. 2022 metais įvertinus apklausos anketų duomenis, paaiškėjo, kad pacientai pilnai patenkinti teikiamomis greitosios medicinos pagalbos paslaugomis, tačiau greitosios medicinos pagalbos darbuotojams visada yra kur tobulėti, siekiant maksimalaus rezultato. Apklausos rezultatų analizės duomenys pateikti Įstaigos internetiniame puslapyje [www.moletugmp.lt](http://www.moletugmp.lt/)

Įstaigoje techniškai tvarkingi automobiliai, įdiegtos pažangiausios ryšio priemonės, moderni medicininė įranga, kvalifikuotas personalas greitosios medicinos pagalbos paslaugoms teikti, darbo klausimų ir problemų sprendimas vyksta vadovaujantis bendradarbiavimo, individualaus ir komandinio darbo pagrindu.

Įstaigoje 93 procentus sudaro paciento transportavimo į stacionarinę asmens sveikatos priežiūros įstaigą (ASPĮ) pagrįstumas, diagnozių sutapimas su stacionarinės ASPĮ priėmimo - skubiosios med. pagalbos skyriaus preliminare diagnoze.

Atvykus į Įstaigą arba nuvykus į vietą, vaikų darželių, moksleivių grupės vasaros stovyklų metu supažindintos su GMP tarnybos veikla.

Būsimiems skubiosios medicinos pagalbos slaugos specialistams ir vairuotojams – paramedikams Įstaigoje sudarytos sąlygos atlikti visų tipų praktikas.

Įstaiga vysto visuomeninę veiklą aktyviai dalyvaudama Molėtų miesto, rajono šventėse ir budėdama masiniuose rajono renginiuose.

Svarbiausias GMP darbo rodiklis - operatyvumas – laikas nuo iškvietimo užregistravimo iki būtinosios medicinos pagalbos teikimo pradžios GMP darbuotojams atvykus pas pacientą Įstaigoje yra: mieste – 95,9 procento, kaime – 88,7 procento.

2017-2022 m. įvykdytų skubių iškvietimų miesto ir kaimo vietovėse operatyvumas

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| paslaugų pavadinimai | Atvykimo laikas | GMP Paslaugų skaičius metais | | | | | | Pasiskirstymas proc. metais | | | | | |
| **2017** | **2018** | **2019** | **2020** | **2021** | **2022** | **2017** | **2018** | **2019** | **2020** | **2021** | **2022** |
| Įvykdytų iškvietimų miesto vietovėje skaičius | Iki 15 min. | **1583** | **1512** | **1184** | **1161** | **613** | **715** | **96,4** | **97,9** | **97,7** | **88,4** | **95,6** | **95,9** |
| 16 min ir daugiau | **59** | **33** | **28** | **153** | **28** | **31** | **3,6** | **2,1** | **2,3** | **11,6** | **4,4** | **4.10** |
| Įvykdytų atidedamų iškvietimų skaičius |  |  |  |  |  | **672** | **870** |  |  |  |  |  |  |
| Viso: |  | **1642** | **1545** | **1212** | **1314** | **1313** | **1616** | **100** | **100** | **100** | **100** | **100** | **100** |
| Įvykdytų kaimo ir miestelio, kuriame gyvena mažiau kaip 4000 žmonių, gyventojų iškvietimų skaičius | Iki 25 min. | **3128** | **3110** | **2633** | **2347** | **1615** | **1340** | **93,3** | **95,1** | **93,7** | **84,2** | **91,3** | **88.7** |
| 26 min. ir daugiau | **225** | **162** | **178** | **442** | **154** | **168** | **6,7** | **4,9** | **6,3** | **15,8** | **8,7** | **11.3** |
| Įvykdytų atidedamų iškvietimų skaičius |  |  |  |  |  | **1006** | **945** |  |  |  |  |  |  |
| Viso: |  | **3353** | **3272** | **2811** | **2789** | **2775** | **2453** | **100** | **100** | **100** | **100** | **100** | **100** |

Pacientų pervežimų skaičiaus dinamika lyginant su 2009 m. (atskaitos metai) į kitų savivaldybių ASPĮ:

|  |  |
| --- | --- |
| Metai | Pervežimai į kitų savivaldybių ASPĮ |
| 2009 | 245 |
| 2010 | 365 |
| 2011 | 620 |
| 2012 | 948 |
| 2013 | 1152 |
| 2014 | 1149 |
| 2015 | 1118 |
| 2016 | 1146 |
| 2017 | 1008 |
| 2018 | 1114 |
| 2019 | 1111 |
| 2020 | 1053 |
| 2021 | 985 |
| 2022 | 1208 |

2022 m. GMPC gautos lėšos ir jų šaltiniai per finansinius metus

|  |  |
| --- | --- |
| Pajamos | Suma Eur. |
| Panevėžio TLK (PSDF lėšos) | 785237,16 |
| Už privalomojo pirmos pagalbos mokymus | 704,0 |
| Už pacientų mokamus pervežimus | 73,04 |
| Už budėjimus renginių metu | 1996,44 |
| Už suteiktas GMP paslaugas gretimoje savivaldybėje | 1332,16 |
| Klasterinių pacientų pervežimas | 4450,0 |
| Panaudotos finansavimo sumos pripažintos finansavimo pajamomis | 84282,24 |
| Viso: | 878075,04 |

VšĮ Molėtų rajono greitosios medicinos pagalbos centras per 2022 metus uždirbo 793792,80 Eur. pajamų. Iš jų pajamos už paslaugas, finansuojamos iš privalomojo sveikatos draudimo fondo lėšų, sudarė 785237,16 Eur.. 2022 metais Panevėžio teritorinei ligonių kasai (toliau – Panevėžio TLK) pateikta apmokėti sąskaitų už dviejų brigadų budėjimą 671613,37 Eur., už pacienčių transportavimą dėl normalaus ir gręsiančio priešlaikinio gimdymo, bei pogimdyminio laikotarpio patologijos – 570,64 Eur., už pacientų pervežimą su DPV aparatu - 252 Eur., už pervežimus į kt sav. ASPĮ – 95830,15 Eur., greitosios medicinos pagalbos geriems darbo rezultatams apmokėti – 16971 Eur.. Panevėžio teritorinė ligonių kasa 2022-12-31 d. už suteiktas greitosios medicinos paslaugas Įstaigai liko skolinga 69503,67 Eur.

2022 m. Įstaigos darbuotojams buvo kompensuotas darbo užmokestis Valstybės biudžeto lėšomis 77133,97 Eur. teisės aktų numatyta tvarka.

Informacija apie GMPC sąnaudas per 2022-uosius finansinius metus

|  |  |
| --- | --- |
| Sąnaudos | Suma Eur. |
| Darbo užmokesčio, socialinio draudimo | 774960,16 |
| Ilgalaikio turto nusidėvėjimo | 3036,10 |
| Komunalinių paslaugų | 8699,10 |
| Ryšių sąnaudos | 1046,77 |
| Transporto paslaugų | 39773,31 |
| Kvalifikacijos kėlimo | 519,20 |
| Remonto | 13346,54 |
| Nuvertėjimo ir nurašytų sumų | 0,29 |
| Sunaudotų atsargų savikaina | 10577,59 |
| Draudimo | 5886,94 |
| Kitos | 9186,82 |
| Viso: | 867032,82 |

Įstaiga vykdydama veiklą 2022 metais patyrė 774960,16 Eur. sąnaudų.

2022 m. Įstaigos veiklos rezultatas pelnas 11042,22 Eur.

Didžiausią sąnaudų dalį (87 %) nuo visų Įstaigos pajamų 2022 m. sudarė darbuotojų darbo užmokesčio sąnaudos: darbuotojams atlyginimai – 761625,62 Eur., socialinio draudimo įmokos –13334,54 Eur.. Atlyginimai GMPC darbuotojams visada išmokami laiku. Taip pat laiku sumokami mokesčiai Valstybinei mokesčių inspekcijai ir VSDF valdybai, laiku atsiskaitoma su tiekėjais.

Kuro 2022 m. sąnaudos 39773,31Eur.

Remonto sąnaudos 2022 m. sudarė 13346,54 Eur

Draudimo sąnaudos 2022 m. sudarė 5886,94 Eur.

Sąnaudos medikamentams (1.3 %) nuo visų Įstaigos pajamų sudarė 8273,47 Eur., kt. 2304,12 Eur.

GMPC patalpų eksploatacinės sąnaudos - patalpų šildymas, elektros energija, vandentiekis ir kanalizacija –8699,10 Eur.

Ryšių paslaugos 2022 metais kainavo 1046,77Eur.

Darbuotojų kvalifikacijos kėlimo sąnaudos sudarė 519,20Eur.

Įstaigos ilgalaikio turto nusidėvėjimo sąnaudos 2022 m. sudarė 3036,10 Eur.

Kitos Įstaigos veiklos sąnaudos 2022 metais sudarė – 9186,82 Eur.

Finansinis veiklos rezultatas 2022 metais yra 11042,22 Eur.

2022 m. Įstaigos valdymo sąnaudos:

|  |  |
| --- | --- |
| Sąnaudos | Suma Eur. |
| Darbo užmokesčio | 45135,18 |
| Kitos Įstaigos valdymo išlaidos | 15557,12 |
| Viso: | 60692,30 |

VšĮ Molėtų rajono GMPC vadovas dirba nuo Įstaigos susikūrimo pradžios. 2022 metais vadovui priskaičiuotas darbo užmokestis 45135,18 Eur., kitos išmokos nebuvo mokamos.

VšĮ Molėtų rajono GMPC valdymo organai yra visuotinis dalininkų susirinkimas ir vienasmenis valdymo organas - viešosios Įstaigos vadovas. Patariamieji valdymo organai - Stebėtojų taryba, Slaugos taryba, Medicinos etikos komisija, vidaus auditas. Vadovaujantis VšĮ Molėtų rajono GMPC įstatais, patvirtintais Molėtų savivaldybės tarybos 2015 m. spalio 29 d. sprendimu Nr. B1-235, mokėjimas už dalyvavimą kolegialių organų veikloje nėra numatytas, todėl Įstaiga tokio pobūdžio išlaidų 2022 metais neturėjo.

Informacija apie GMPC įsigytą, nurašytą ir perleistą ilgalaikį turtą per finansinius metus

Per ataskaitinį laikotarpį Įstaiga neįsigijo ilgalaikio materialaus turto.

Per ataskaitinį laikotarpį įstaiga nurašė pripažintą netinkamu naudoti ilgalaikį turtą: CPR mokomąjį manekeną 310015 "Recusi Anne Torso" su kietu lagaminu, inventoriaus Nr. 37, įsigytą 2007 m. lapkričio 08 d., įsigijimo vertė 1320,67 Eur, nusidėvėjimas 1320,38 Eur, likutinė vertė 0,29 Eur.

Ilgalaikio materialiojo turto, kurio kontrolę riboja sutartys ar teisės aktai ir materialiojo turto užstatyto, kaip įsipareigojimų vykdymo garantija, Įstaigoje nėra.

Statybos ir ilgalaikių sutarčių Įstaiga nevykdė.

GMPC struktūra finansiniais metais

Įstaigos darbuotojų skaičius 2022 m. pradžioje ir pabaigoje:

|  |  |  |
| --- | --- | --- |
| **Pareigų pavadinimas** | **2022-01-01** | **2022-12-31** |
| **Darbuotojų iš viso:** | **22** | **21** |
| Iš jų: |  |  |
| Skubiosios medicinos pagalbos slaugos specialistai | 9 | 9 |
| GMP vairuotojai | 1 | 1 |
| GMP vairuotojai-paramedikai | 6 | 6 |
| Vyr. vairuotojas -paramedikas | 1 | 1 |
| Ūkio dalies tvarkytoja | 2 | 1 |
| Administracijos darbuotojai | 3 | 3 |

VšĮ Molėtų rajono greitosios medicinos pagalbos centre finansinių metų pradžioje dirbo 22 darbuotojai, pabaigoje – 21 darbuotojai, iš jų: 9 skubiosios medicinos pagalbos slaugos specialistų, 1 GMP vairuotojas, 1 vyr. vairuotojas - paramedikas, 6 vairuotojai - paramedikai, 3 administracijos darbuotojai ir 1 ūkio dalies tvarkytoja - valytoja. Rajoną aptarnauja 2 VšĮ Molėtų rajono GMPC brigados. Brigadą sudaro skubiosios medicinos pagalbos slaugos specialistas ir GMP vairuotojas arba vairuotojas – paramedikas, kurie dirba nepertraukiamai ištisą parą, teikdami operatyvias, kokybiškas greitosios medicinos pagalbos paslaugas pagal iškvietimus į namus, į viešas vietas, į darbo vietas, į gydymo įstaigas ir kt.. GMP paslaugos teikiamos visiems Molėtų miesto ir rajono gyventojams, bei atvykusiems į mūsų rajoną, neatsižvelgiant į tai ar jie yra apdrausti privalomuoju sveikatos draudimu, nepaisant lyties, tautybės, pilietybės, registracijos vietos ir kt.. VšĮ Molėtų GMPC darbuotojai pasiryžę visokeriopai padėti pacientams teikiant savalaikę, saugią, kvalifikuotą med. pagalbą ūmiai susirgus, nelaimės ištiktam žmogui ar paskubėjus gyvybei ateiti į pasaulį, taip pat socialinę bei psichologinę pagalbą, vyksta konstatuoti gimimo ir mirties faktą.

2021-2022 m. vidutinis darbuotojų darbo užmokestis

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Vidutinis vieno darbuotojo  brutto darbo užmokestis  Eur | | | | Fizinių asmenų  skaičius  metų pabaigoje | | | | Užimtų etatų skaičius  metų pabaigoje | | | |
| 202020 | 2021 | | 2022 | 2020 | 2021 | | 2022 | 2020 | 2021 | | 2022 |
| Bendras visų įstaigos  darbuotojų | 1693 | 2147 | | 2961 | 23 | 22 | | 21 | 22 | 22 | | 21 |
| Specialistai su aukštuoju  Universitetiniu išsilavinimu | 2450 | 2594 | | 3761 | 1 | 1 | | 1 | 1 | 1 | | 1 |
| Skubiosios medicinos  pagalbos slaugos  specialistai | 1965 | 2891 | | 3178 | 10 | 9 | | 9 | 9 | 9 | | 9 |
| Vyr. vairuotojas-  paramedikas | 2016 | 2258 | | 3215 | 1 | 1 | 1 | | 1 | 1 | 1 | |
| Vairuotojai-  paramedikai | 1693 | 2423 | | 2783 | 6 | 5 | 7 | | 6 | 6 | 6 | |
| Vairuotojai | 1565 | 2216 | | 2639 | 1 | 3 | 1 | | 2 | 2 | 1 | |
| Kiti specialistai | 1276 | 1469 | 2076 | | 2 | 2 | 2 | | 2 | 2 | 2 | |
| Kitas personalas  (ūkio dalis) | 889 | 1178 | 1538 | | 2 | 1 | 1 | | 1 | 1 | 1 | |

Įsiskolinimai

|  |  |  |
| --- | --- | --- |
| Pavadinimas | Debitorinis įsiskolinimas Eur 2022 12 31 d. | Kreditorinis įsiskolinimas Eur 2022 12 31 d |
| Panevėžio TLK | 69503.67 |  |
| Kiti | 307.92 |  |
| AB Telia Lietuva |  | 5,89 |
| UAB Tele2 |  | 51,93 |
| UAB Ignitis |  | 357,69 |
| UAB Molėtų vanduo |  | 44,42 |
| UAB Molėtų šiluma |  | 906,92 |
| UAB Neste Lietuva |  | 3260,84 |
| AB Skaitmeninės paslaugos |  | 43,00 |
| UAB AV investicija |  | 12,97 |
| UAB Ekskomisarų biuras |  | 18,38 |
| VšĮ Utenos ligoninė |  | 3,64 |
| Viso: | 69811,59 | 4704,55 |

Skolos tiekėjams už suteiktas paslaugas ir įsigytas prekes 2022 metų gruodžio 31 dienai sudarė einamojo mėnesio įsiskolinimai, kurių sumokėjimo terminas nesibaigęs t.y. 4704,55 Eur.

Informacija apie Įstaigos veiklos tikslų įgyvendinimą, atliktus darbus

|  |  |  |
| --- | --- | --- |
| Ataskaitiniams metams sveikatos apsaugos ministro nustatyti vertinimo rodikliai | | Vertinimo rodiklių įvykdymas |
| Veiklos finansinių rezultatų rodikliai: | Įsipareigojimai | Įsipareigojimų įvykdymas |
| 1. Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas | Būti nenuostolingai | 2022 m. Įstaigos finansinis veiklos rezultatas – 11042,22 eurų perviršis |
| 2. Įstaigos sąnaudų darbo užmokesčiui dalis | Valstybės institucijoms skyrus papildomų PSDF biudžeto lėšų asmens sveikatos priežiūros paslaugoms apmokėti ir rekomendavus jas nukreipti sveikatos priežiūros specialistų darbo užmokesčiui didinti, ne mažiau kaip 80 proc. nurodytų lėšų panaudojamos darbo užmokesčiui didinti | 2022 m. balandžio 28d. Molėtų rajono savivaldybės tarybos sprendimu “Dėl mokos fondo ir išlaidų medikamentams normatyvų 2022 metams nustatymo“ Nr. B1-98 Įstaigai buvo nustatytas išlaidų, skirtų darbo užmokesčiui su valstybinio socialinio draudimo įmokomis 87% normatyvas, kuris buvo įvykdytas |
| 1. Įstaigos sąnaudų valdymo išlaidoms dalis | Įstaigos sąnaudų valdymo išlaidoms dalis ne daugiau kaip 7,2% | 2022 metų Įstaigos sąnaudų valdymo išlaidoms dalis yra 7 % |
| 1. Absoliutus likvidumo rodiklis | Absoliutus likvidumo rodiklis – nuo 0,5 iki 1 | 1,04 |
| 1. Įstaigos finansinių įsipareigojimų dalis nuo metinio įstaigos biudžeto | Įsipareigojimų koeficientas ne didesnis kaip 0,10 | 0,05 |
| Veiklos rezultatų vertinimo rodikliai: |  |  |
| 1. Įstaigoje gautų pacientų skundų dėl įstaigoje suteiktų asmens sveikatos priežiūros paslaugų skaičius per metus ir pagrįstų skundų dalis |  | 2022 metais Įstaiga negavo nei vieno pagrįsto pacientų skundo |
| 2.Konsoliduotų viešųjų pirkimų skaičius | Ne mažiau kaip 1 | Įvykdytas konsoliduotas pirkimas su VšĮ Molėtų r. pirminės sveikatos priežiūros centru |
| 3.Įstaigoje taikomos kovos su korupcija priemonės, numatytos sveikatos ministro tvirtinamoje sveikatos priežiūros srities korupcijos prevencijos programoje | Suteiktas skaidrios asmens sveikatos priežiūros įstaigos vardas | Įstaigai skaidrios įstaigos vardas nesuteiktas  Pagal STT atliekamus tyrimus GMP įstaigose išlieka pati mažiausia korupcijos tikimybė |

VšĮ Molėtų rajono GMPC veiklos vertinimo rodikliai

1. 2022 m. pabaigti su teigiamu finansiniu Įstaigos veiklos rezultatu 11042,22 Eur.
2. Neviršytas patvirtintas Įstaigos išlaidų darbo užmokesčiui su valstybinio socialinio draudimo įmokomis normatyvas 87%.
3. Įvykdyta sąnaudų valdymo išlaidoms dalis 7%.

4. Sąnaudų medikamentams dalis sudaro ne daugiau 2 % visų Įstaigos patirtų išlaidų per metus.

5. Siekiant pritraukti papildomus finansavimo šaltinius gauta 1,2% parama, vedami privalomi pirmos pagalbos mokymo kursai, vykome į komercinius budėjimus renginių metu.

6. Per 2022 m. Įstaigos patikrų metu nebuvo užfiksuota esminių pažeidimų.

7. Siekiant Įstaigos med. įrangos atnaujinimo, įsigyta nauji kraujospūdžio matuokliai, PalmCare PRO pulsoksimetrai, Easy Ice vienkartiniai ledo paketai, tvarsčiai, orofaringiniai, nazofaringiniai vamzdeliai, kaklo įtvarai suaugusiems ir vaikams, nudegiminiai burnshield tvarsčiai, maži ir dideli išlankstomi įtvarai. Įsigyta asmeninės apsaugos priemonės, Bio-Circle šalto oro purkštuvas dezinfekcijai Bio Mini Ulv, kt. dezinfekcinės priemonės.

8. Vienijant kolektyvą vieningam komandiniam darbui, pacientų bei GMPC labui, dalyvauta įvairiuose nuotoliniuose kvalifikacijos kėlimo kursuose, mokslinėse praktinėse konferencijose.

9. Per 2022 m. dėl GMPC teikiamų sveikatos priežiūros paslaugų nebuvo gauto nei vieno pacientų pagrįsto skundo, taip pat stebint Įstaigos internetinėje svetainėje pildomą anketą apie mūsų teikiamas paslaugas, galima daryti išvadą, kad GMPC patenkina pacientų lūkesčius. Per 2022 metus gautos 27 padėkos už kokybiškai suteiktas greitosios medicinos pagalbos paslaugas.

10. VšĮ Molėtų rajono GMPC sėkmingai veikia įsteigta kokybės vadybos sistema ( korupcijos prevencijos programa, vidaus auditas, slaugos taryba, medicinos etikos komisija). Įstaigos paslaugų kokybės požymiai – skubiosios, būtinosios medicinos pagalbos savalaikiškumas, prieinamumas, bei geriausios praktikos taikymas.

11. Per 2022 m. VšĮ Molėtų rajono GMPC darbuotojų kaita buvo minimali, kurią lėmė teisės aktų reikalavimai.

12. Toliau vykdoma informacinių technologijų plėtra: pacientai registruojami elektroninėje sistemoje, pagal vyriausybės patvirtintus reikalavimus atnaujinta ir nuolat papildoma internetinė įstaigos svetainė [www.moletugmp.lt](http://www.moletugmp.lt), , naudojamasi automobilių pozicionavimo sistema.

13.Užtikrinta TLK sutartyje numatytų paslaugų teikimas nemažinant prioritetinių paslaugų apimties.

14. Molėtų GMPC darbuotojams yra sudarytos geros darbo ir poilsio sąlygos: visi nuolat yra aprūpinami nauja spec. apranga, avalyne, asmeninėmis apsaugos priemonėmis, darbuotojai apdrausti nuo nelaimingų atsitikimų, darbdavio lėšomis skatinami skiepytis, tuo tikslu Įstaigoje patvirtintas Infekcijų kontrolės procedūrų vadovas, reglamentuojantis infekcijų plitimo prevenciją. Už gerus darbo rezultatus, t.y. operatyvumą ir darbo intensyvumą darbuotojai skatinami papildomomis priemokomis. Darbuotojams, tam, kad kolektyvas pabendrautų neformalioje aplinkoje, buvo suorganizuota išvyka į gamtą su baidarėmis, taip pat į žmogaus kūno dalių parodą „ Body Worlds“ Kaune, ekskursija į Vilnių po Vilniaus senamiesčio kiemelius ir kt.

15. Automobiliai sukomplektuoti su modernia, šiuolaikiška medicinine įranga, kuri nuolat atnaujinama.

16. Viešieji pirkimai vykdomi supaprastintu būdu ir per VšĮ centrinę perkančiųjų organizaciją CPO, taip pat buvo įvykdytas konsoliduotas viešasis pirkimas su Molėtų r. pirminės sveikatos priežiūros centru.

Prioritetai

Greitosios medicinos pagalbos tarnybos veiklos koordinavimo stiprinimas.

GMP personalo kvalifikacijos tobulinimas, kuris privalomas pagal atatinkamus teisės aktus licencijos galiojimo pratęsimui ar darbo pareigų atlikimui.

Darbuotojų darbo sąlygų gerinimas - greitosios medicinos pagalbos tarnybos aprūpinimas tinkamais automobiliais, reikalinga medicinos įranga, medicinos pagalbos priemonėmis, vaistais, moderniomis ryšio ir asmeninėmis apsaugos priemonėmis, spec. darbo rūbais.

Bendradarbiavimas su kitomis ASPĮ keičiantis informacija pacientų labui.

IT kasdieniame darbe tobulinimas.

Pacientų ir GMP darbuotojų santykių, vykstančios sveikatos priežiūros sistemos reformos kontekste, gerinimas, visuomenės švietimas pirmosios medicinos pagalbos klausimais.

Stiprybės

Drąsiai priimame iššūkius sparčiai besikeičiančioje visuomenėje.

Pažangių idėjų ir sprendimų palaikymas.

Tobulėjimą puoselėjanti kultūra.

GMP veiklos algoritmų griežtas laikymasis.

Kvalifikuoti, empatiški, socialiai atsakingi GMP darbuotojai.

Optimizuota struktūra.

Sprendimai priimami kolegialiai, vadovaujantis realiomis galimybėmis.

Gera motyvacija darbui, motyvuota darbo apmokėjimo sistema.

Nedidelė darbuotojų kaita.

Trūkumai

Padidėję darbo krūviai COVID-19 ligos, karantino, ekstremalios situacijos metu.

Kalbos barjeras nuolat besikeičiančioje visuomenėje.

Ateityje gali kilti problemų dėl GMP automobilių parko atnaujinimo, GMP darbuotojų stokos.

Galimybės

Geros darbo sąlygos.

Pakankamos sąlygos mokymuisi.

IT potencialas.

  Modelinė žvalgyba – galimybė GMP palyginti su kitomis įstaigomis.

Didėjanti pacientų atsakomybė už savo sveikatą.

Visuomenės palaikymas.

Grėsmės

Grėsmė kiltų, jei nebūtų esminio GMP įstaigų finansavimo modelio pakeitimo.Ydingas galiojantis GMP paslaugos apmokėjimas pagal mažėjantį statistinį rajono gyventojų skaičių ir senstančioje visuomenėje didėjantį GMP darbo krūvį.

Dėl valstybės politikos - neruošiant GMP veiklai skubiosios medicinos pagalbos slaugos specialistų, esantis šios srities specialistų trūkumas.

Vykdoma sveikatos priežiūros politika.

Pagrindiniai Įstaigos veiklos tikslai, uždaviniai ir planuojami atlikti darbai

2022 metams

Įstaiga siekdama įgyvendinti savo misiją – teikti visuomenei prieinamas, saugias, kokybiškas, kvalifikuotas, efektyvias GMP paslaugas, sieks racionaliai naudoti finansinius, žmogiškuosius, technologijų ir kitus išteklius.

Siekti racionaliai naudoti PSDF biudžeto lėšas GMP paslaugoms apmokėti, taip pat 87 proc. nurodytų lėšų darbo užmokesčiui panaudoti.

Siekti, kad būtų pritraukti kiti finansavimo šaltiniai: teikti mokamas pacientų pervežimo paslaugas, budėti komercinių renginių metu, vesti privalomus pirmosios pagalbos mokymus.

Užtikrinti GMP paslaugų prieinamumą, savalaikiškumą ir kokybę. Vykdyti pacientų apklausas pasitenkinimo GMP paslaugomis, stengtis, kad nebūtų pagrįstų skundų.

Skirti dėmesį korupcijos prevencijai, siekti, kad įstaigoje dirbtų tik nepriekaištingos reputacijos darbuotojai.

Nuolat atnaujinti interneto svetainę informacija aktualiais duomenimis.

Siekti, kad GMP paslaugų operatyvumas mieste iki 15 min., kaime iki 25 min. būtų ne mažesnis kaip Respublikos vidurkis.

Siekti išlaikyti natūralią darbuotojų kaitą ir, kad turimi žmogiškieji ištekliai užtikrintų teikiamų paslaugų kokybę ir prieinamumą, o jų kaita neturėtų neigiamos įtakos Įstaigos veiklai.

Siekti, kad Įstaigos absoliutus likvidumo rodiklis būtų nuo 0,5 iki1.

Užtikrinti Įstaigos viešųjų pirkimų procedūrų skaidrumą. Įvykdyti ne mažiau kaip 1 konsoliduotą viešąjį pirkimą.

Siekti, kad Įstaigos finansinių įsipareigojimų dalis nuo metinio įstaigos biudžeto būtų ne didesnis kaip 0,10.

Skirti reikiamą dėmesį kolektyvo psichologinės atmosferos gerinimui.

Nuolat vykdyti esamos situacijos analizę, vertinti ir taisyti Įstaigos veiklos trūkumus.

Laukiami rezultatai

Pagal finansines galimybes, toliau bus keliama įstaigos darbuotojų kvalifikacija, greitosios medicinos pagalbos centro aprūpinimas tinkamais spec. automobiliais, reikalinga medicinos įranga, medicinos pagalbos priemonėmis, vaistais, moderniomis ryšio ir asmeninėmis apsaugos priemonėmis, spec. darbo rūbais, kompiuterizuotos darbo vietos.

Bus siekiama reikiamo ryšio tarp bendrosios praktikos gydytojo ir GMP, tarp Vilniaus GMPS dispečerinės ir GMP, tarp priėmimo – skubios pagalbos skyriaus gydytojų ir GMP, sutarčių tarp ambulatorinę pagalbą teikiančių ASPĮ ir GMP, tarp GMP ir ligoninės, užtikrinant pagalbą pacientams nakties metu, savaitgaliais ar švenčių dienomis. Todėl 2023 m. bus akyviau bendradarbiaujama su Molėtų r. PSPC, Molėtų rajono ligonine, Vilniaus GMPS dispečerine, Panevėžio TLK dėl veiksmų koordinavimo teikiant greitosios medicinos pagalbos paslaugas.

Gerinant GMP paslaugų teikimo operatyvumą ir kokybę, įsigilinsime į kitų ASPĮ, BPC paslaugų privalumus ir trūkumus. Gerinsime įstaigos darbuotojų darbo ir poilsio sąlygas. Nuolat tobulinsime veikiančią kokybės vadybos sistemą ir užtikrinsime jos efektyvumą, racionaliai naudosime sveikatos priežiūrai skirtus išteklius.

Viešosios įstaigos Molėtų rajono

greitosios medicinos pagalbos centro direktorė Auksė Mackonienė